Document ID: 32005D0442

A TANÁCS HATÁROZATA
(2005. május 30.)
a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló 2003/479/EK határozatban megállapított juttatások kiigazításáról
(2005/442/EK)
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 28. cikke (1) bekezdésére,
tekintettel az Európai Közösséget létrehozó szerződésre és különösen annak 207. cikke (2) bekezdésére,
tekintettel a 2003/479/EK határozatra (1), és különösen annak 15. cikkére,
mivel:
(1)
A 2003/479/EK határozat 15. cikkének (7) bekezdése úgy rendelkezik, hogy a napi és a havi juttatásokat évente, visszamenőleges hatály nélkül, a Közösség brüsszeli és luxembourgi tisztviselői alapilletményének változása alapján kell kiigazítani.
(2)
E juttatások legutóbbi kiigazításáról a 2004/240/EK rendelkezett, és az 2004. április 1-jén lépett hatályba.
(3)
A Tanács az Európai Közösségek tisztviselői és egyéb alkalmazottai díjazásának és nyugdíjának, valamint az azokra alkalmazott súlyozási együtthatóknak 2004. július 1-jétől kezdődő hatállyal történő kiigazításáról szóló, 2004. december 20-i 31/2005/EK, Euratom rendelettel (2) elfogadta a közösségi tisztviselők díjazásának és nyugdíjának 0,7 %-os kiigazítását,
A KÖVETKEZŐKÉPPEN HATÁROZOTT:
1. cikk
(1) A 2003/479/EK határozat 15. cikkének (1) bekezdésében említett 27,96 EUR és 111,83 EUR helyébe 28,16 EUR, illetve 112,61 EUR lép.
(2) A 15. cikk (2) bekezdésében található táblázat helyébe az alábbi táblázat lép:
„A lakóhely és a kiküldetés helye közötti távolság
(km)
Összeg euróban
0-150
0
150
72,39
300
128,69
500
209,13
800
337,83
1 300
530,87
2 000
635,45”
(3) A 15. cikk (4) bekezdésében említett 27,96 EUR helyébe 28,16 EUR lép.
2. cikk
Ez a határozat az elfogadását követő hónap első napján lép hatályba.
Kelt Brüsszelben, 2005. május 30-án.

Labels: 9
15
5